**Stillingsbeskrivelser**

Studentorganisasjonen i Agder

**Innholdsfortegnelse**

|  |  |
| --- | --- |
|  [**STA-styre**](#page2)**t** | **2** |
|  [**Lede**](#page3)**r** | **3** |
|  [**Nestlede**](#page5)**r** | **5** |
|  [**Læringsmiljøpolitisk ansvarli**](#page6)**g** | **6** |
|  **Utdanningspolitisk ansvarlig** | **7** |
|  [**Mangfoldspolitisk ansvarli**](#page8)**g** | **9** |

**STA-styret**

STA-styret består av leder, nestleder, utdanningspolitisk ansvarlig, læringsmiljøpolitisk ansvarlig og mangfoldspolitisk ansvarlig.

Alle styremedlemmene velges for én periode (1.7 - 30.6), og det skal gjennomføres en grundig overlappingsperiode mellom av- og påtroppende medlemmer.

Alle medlemmer i STA-styret plikter å være aktive og synlige styremedlemmer. De må være bevisst sin rolle som styremedlem, og som representant for organisasjonen.

Alle medlemmer i STA-styret kan tildeles arbeidsoppgaver som ikke direkte har med vervet å gjøre. Styremedlemmene skal holde seg oppdatert på relevant politikk.

Alle styremedlemmer skal etterstrebe å forankre nasjonal og internasjonal studentpolitikk lokalt.

Alle styremedlemmer har møteplikt på STAs styremøter, og på møter i Studentparlamentet.

STA-styret skal følge opp alle innspill fra studenter ved Universitetet i Agder (UiA), og legge til rette for at deres synspunkter blir hørt.

Alle styremedlemmer i STA er bundet av taushetsplikt. Hvert styre signerer en taushetserklæring.

STA-styret har et fellesansvar for alle kurs og konferanser i regi av STA. STA-styret fordeler ulike kurs og konferanser etter styremedlemmenes fagområder og andre hensyn.

STA-styret har et felles ansvar for tilstrekkelig opplæring av Studentparlamentet.

STA-styret har et felles ansvar for planlegging, gjennomføring og evaluering av studentvalget.

STA-styret skal sørge for at det legges til rette for at de som har lyst kan bidra i organisasjonens arbeid. STA-styret skal oppfordre studenter til å engasjere seg i organisasjonen.

STA-styret skal være oppdatert på sakene i universitetsstyret, og leder og nestleder i STA skal ha nært samarbeid med universitetsstyremedlemmene.

STA-styret skal orientere Studentparlamentet dersom studentrepresentanter, valgt eller oppnevnt av STA, ikke følger vedtatt mandat eller stillingsbeskrivelser.

STA-styret har ansvar for å spre STA på sosiale medier.

STA-styret har en (1) fast plass i NSO-delegasjonen, og utpeker innbyrdes en fra styret.

**Leder**

Leder er valgt inn i et lønnet verv. Vervet godtgjøres som en 100 % stilling (37,5t/uke), se økonomireglementet § 4.2 for årsinntekt. Vervet følger vanlige fri- og helligdager, samt 5 ukers ferie*.* Overtid godtgjøres med avspasering, i samråd med nestleder.

**Ansvarsområde**

Leder er STAs daglige og konstitusjonelle leder.

Leder i STA er ansvarlig for den daglige driften av STA. Leder skal se til at styringsdokumentene og organisasjonens politikk følges opp.

Leder har ansvar for oppfølging av organisasjonens økonomi.

Leder sin engelske tittel er President.

Leder har arbeidslederansvar for STAs organisasjonskonsulent.

Leder skal være en ressursperson for medlemmene i STA-styret, og skal hjelpe med saksbehandling der dette er nødvendig.

Leder skal ikke alene sette dagsorden for STA, men har det overordnede ansvaret for iverksettelsen av vedtak fattet av Studentparlamentet eller STA-styret.

Leder er ansvarlig for innkalling til møter i Studentparlamentet og STA-styret, og at sakspapirer til disse blir sendt ut iht. vedtektene. Leder er Studentparlamentets og STA-styrets møteleder.

Leder har ansvaret for kontakt med medlemmene i Studentparlamentet, og skal sørge for tilstrekkelig opplæring.

Leder er Studentorganisasjonen i Agders pressekontakt.

Leder er ansvarlig for at STA er en aktiv høringsinstans. Leder har uttalelsesrett på̊ vegne av alle studenter ved UiA, Studentparlamentet og STA-styret.

Leder skal arbeide med og følge opp STAs velferdspolitikk.

Leder har ansvaret for kontakten med alle studentaktivtetene, og skal innkalle til og avholde Fellesrådsmøter. Leder følger også opp samarbeidet med Stiften-styret.

Leder har ansvar for kontakten inn mot lokale politikere og arbeidsliv, og skal i møte med disse sette studentenes interesser på dagsorden.

Leder skal, sammen med nestleder, etterstrebe samarbeid med andre studentdemokratier.

Leder har ansvar for at STA er aktiv i nasjonale studentpolitiske saker, og skal arbeide for å løfte lokale saker til høyere nivå.

Leder har fast plass i Studentutvalget i Kristiansand og Studentutvalget i Grimstad.

Leder har observatørrett i alle politiske og organisatoriske utvalg underlagt STA.

Leder har ansvaret for kontakten med STAs Valgkomité.

Leder er ansvarlig for all oppfølging av Norsk Studentorganisasjon (NSO).

Leder er fast representant i Norsk Studentorganisasjons landsstyre.

Leder har fast plass i styret til CreaTeME.

**Nestleder**

Nestleder er valgt inn i et lønnet verv. Vervet godtgjøres som en 100 % stilling (37,5t/uke), se økonomireglementet § 4.3 for årsinntekt. Vervet følger vanlige fri- og helligdager, samt 5 ukers ferie. Overtid godtgjøres med avspasering, i samråd med leder.

**Ansvarsområde**

Nestleder er leders stedfortreder og har derfor plikt til å holde seg godt orientert i alle saker som er under behandling i STA. Nestleder skal også være en ressursperson for medlemmene i STA-styret og skal bistå der det er nødvendig.

Nestleder sin engelske tittel er Vice President.

Nestleder skal kunne avlaste leder i representasjonsoppgaver, samt andre oppgaver tilknyttet STA.

Nestleder skal følge opp intern og ekstern promotering og kommunikasjon av STA i aktuelle kanaler.

Nestleder skal drive teknisk vedlikehold av organisasjonens nettside  [www.stastudent.n](http://www.stastudent.no/)o og sørge for å holde den oppdatert med aktuelle saker fra styrets arbeid.

Nestleder skal aktivt synliggjøre det arbeidet som gjøres i organisasjonen ved bruk av blant annet sosiale medier.

Nestleder er ansvarlig for at det blir produsert grafisk materiale for STA.

Nestleder skal følge opp, bruke og revidere styrets kommunikasjonsstrategi.

Nestleder leder kommunikasjonsutvalget i STA.

Nestleder skal samarbeide med UiAs kommunikasjonsavdeling om promotering og design.

Nestleder er leders personlige vara i Studentrådet i Kristiansand og Studentrådet i Grimstad.

Nestleder, skal sammen med leder, etterstrebe samarbeid med andre

studentdemokratier.

Nestleder er første vara til Norsk Studentorganisasjons landsstyre.

Nestleder har ansvar for STA sitt arbeid med Karriereuka, i samarbeid med Utdanningspolitisk ansvarlig.

**Læringsmiljøpolitisk ansvarlig**

Læringsmiljøpolitisk ansvarlig er valgt inn i et lønnet verv. Vervet godtgjøres som en 50 % stilling (18,75/uke), se økonomireglement § 4.4 for årsinntekt. Vervet følger vanlige fri- og helligdager, samt 5 ukers ferie. Overtid godtgjøres med avspasering, i samråd med leder.

**Ansvarsområde**

Læringsmiljøpolitisk ansvarlig skal arbeide med STAs politikk på læringsmiljø.

Læringsmiljøpolitisk ansvarlig sin engelske tittel er Officer of the learning environment.

Læringsmiljøpolitisk ansvarlig skal ta del i de råd, styrer og utvalg som har til hensikt å belyse aspekter som gjelder læringsmiljø.

Læringsmiljøpolitisk ansvarlig har fast plass i Læringsmiljøutvalget til UiA.

Læringsmiljøpolitisk ansvarlig leder det Læringsmiljøpolitske utvalget i STA.

Læringsmiljøpolitisk ansvarlig er kontaktperson i STA for de studenttillitsvalgte ved UiA, og skal sikre at de får god oppfølging på fakultetene.

Læringsmiljøpolitisk ansvarlig skal sammen med UiA sørge for at den digitale tillitsvalgtportalen oppdateres med riktig tillitsvalgtinformasjon hvert semester.

Læringsmiljøpolitisk ansvarlig skal aktivt bistå universitetet i å sikre opplæring av nyvalgte studenttillitsvalgte, blant annet gjennom UiAs studenttillitsvalgtskurs.

Læringsmiljøpolitisk ansvarlig har ansvaret for at tillitsvalgtshåndboken til enhver tid er oppdatert, og i tråd med UiAs akademiske kalender.

Læringsmiljøpolitisk ansvarlig skal følge opp og sikre studentperspektivet i UiAs kvalitetssystem.

Læringsmiljøpolitisk ansvarlig har fast plass i Fadderforumet til UiA.

Læringsmiljøpolitisk ansvarlig skal følge opp STAs politikk på bærekraft og miljø.

Læringsmiljøpolitisk ansvarlig er leder for politisk utvalg for bærekraft og miljø i STA.

**Utdanningspolitisk ansvarlig**

Utdanningspolitisk ansvarlig er valgt inn i et lønnet verv. Vervet godtgjøres som en 50 % stilling (18,75t/uke), se økonomireglement § 4.4 for årsinntekt.Vervet følger vanlige fri- og helligdager, samt 5 ukers ferie. Overtid godtgjøres med avspasering, i samråd med leder.

**Ansvarsområde**

Utdanningspolitisk ansvarlig skal arbeide med STAs utdanningspolitikk og forskningspolitikk.

Utdanningspolitisk ansvarlig sin engelske tittel er Officer of Academic affairs.

Utdanningspolitisk ansvarlig har ansvar for alle studenters fag- og forskningspolitiske interesser ved UiA.

Utdanningspolitisk ansvarlig leder fag- og forskningspolitisk utvalg i STA.

Utdanningspolitisk ansvarlig er kontaktperson for studentrepresentanter i råd, styrer og utvalg i STA og på UiA. Fagpolitisk ansvarlig skal sikre opplæring og oppfølging av disse.

Utdanningspolitisk ansvarlig skal fremme STAs politikk til studentrepresentanter i råd, styrer og utvalg gjennom formøter.

Utdanningspolitisk ansvarlig skal følge opp og sikre studentperspektivet i arbeidet med utdanningskvalitet.

Utdanningspolitisk ansvarlig skal følge opp og sikre studentperspektivet i nasjonale og lokale lover og forskrifter knyttet til utdanningene.

Utdanningspolitisk ansvarlig har fast plass i Universitetets forsknings- og innovasjonsutvalg, og møter med fulle rettigheter.

Utdanningspolitisk ansvarlig har fast plass i styret til Agdering.

Utdanningspolitisk ansvarlig har fast plass i UiAs Utdanningsutvalg.

Utdanningspolitisk ansvarlig har ansvar for STAs arbeid med Karriereuka, i samarbeid med nestleder.

**Mangfoldspolitisk ansvarlig**

Mangfoldspolitisk ansvarlig er valgt inn i et lønnet verv. Vervet godtgjøres som en 50 % stilling (18,75 t/uke), se økonomireglement § 4.4 for årsinntekt. Vervet følger vanlige fri- og helligdager, samt 5 ukers ferie. Overtid godtgjøres med avspasering, i samråd med leder.

**Ansvarsområde**

Mangfoldspolitisk ansvarlig skal arbeide med STAs politikk på internasjonalisering, likestilling, språk, mangfold og inkludering.

Mangfoldpolitisk ansvarlig sin engelske tittel er Officer of Diversity.

Mangfoldspolitisk ansvarlig skal ta del i de råd, styrer og utvalg som har til hensikt å belyse aspekter som gjelder mangfold, internasjonalisering og språk.

Mangfoldspolitisk ansvarlig har ansvar for å sikre den internasjonale studentstemmen inn i STA og UiA.

Mangfoldspolitisk ansvarlig har ansvar for STAs internasjonale politikk, og skal være aktiv i internasjonale studentpolitiske saker.

Mangfoldspolitisk ansvarlig har fast plass i Fadderforumet til UiA.

Mangfoldspolitisk ansvarlig har fast plass i Likestilling- og inkluderingsutvalget til UiA.

Mangfoldspolitisk ansvarlig har fast plass i Språkutvalget til UiA.

Mangfoldspolitisk ansvarlig skal fungere som bindeledd mellom Forthem- kontoret på UiA og STA. Mangfoldspolitisk ansvarlig har også ansvar for å følge opp Forthem sine studentrepresentanter underlagt STA, samt å gi de en innføring i STAs internasjonale politikk ved tiltredelse av vervet.

Mangfoldspolitisk ansvarlig er kontaktperson innad i STA til UiAs Fadderstyrer.

Mangfoldspolitisk ansvarlig er leder for internasjonalt utvalg i STA.

Mangfoldspolitisk ansvarlig har hovedansvar for at STAs dokumenter blir oversatt til engelsk, og for at det lages materiell på engelsk til sosial media.

Mangfoldspolitisk ansvarlig har ansvar for kontakt med SAIH på nasjonalt nivå.

**Revidert 19. mars 2025**